கேள்வி: முஜீப் உர் ரகுமான் - உள்நாட்டு மற்றும் டி 20 உரிமையாளர் வாழ்க்கை பற்றி தகவல் சொல்.
பதில்: ஆகஸ்ட் 10, 2017 அன்று நடைபெற்ற 2017 ஆம் ஆண்டிற்கான காசி அமானுல்லா கான் பிராந்திய ஒருநாள் போட்டியில் ஸ்பீன் கர் பிராந்தியத்திற்காக இவர் பட்டியல் அ துடுப்பாட்டம் அறிமுகமானார். இவர் செப்டம்பர் 11, 2017 அன்று 2017 ஷ்பகீசா துடுப்பாட்ட லீக்கில் பூஸ்ட் டிஃபெண்டர் அணி சார்பாக இவர் இருபது20 அறிமுகமானார். நவம்பர் 2017 இல், இவர் 2017–18 பங்களாதேஷ் பிரீமியர் லீக் போட்டித் தொடரில் இவர் கொமிலா விக்டோரியன் அணி சார்பாக விளையாடுவதற்கு ஒப்பந்தமானார் ஜனவரி 2018 ஆம் ஆண்டில் இவரை 2018 ஐபிஎல் ஏலத்தில் கிங்சு இலெவன் பஞ்சாபு வாங்கியது. 8 ஏப்ரல் 2018 அன்று இவர் தனது முதல் போட்டியில் விளையாடினார். அப்போது இவருக்கு வயது 17 ஆண்டுகள் மற்றும் 11 நாட்கள் ஆகும். இதன்மூலம் இந்திய முதன்மைக் குழுப் போட்டிகள் விளையாடிய இளைய துடுப்பாட்ட வீரர் சஎனும் பெருமை பெற்றார். பிப்ரவரி 2019 இல், இங்கிலாந்தில் நடைபெறும் 2019 ஆம் ஆண்டிற்கான இருபது 20 பிளாஸ்ட் துடுப்பாட்ட போட்டியில் விளையாட மிடில்செக்ஸ் கவுண்டி துடுப்பாட்ட சங்கத்துடன் ஒப்பந்தமானார்.